ועדת הכלכלה, כנסת 24, פרוטוקול מספר 196, 2022-02-28 13:15

מיכאל ביטון: אנחנו ממשיכים דיון בהצעת תקנות סמכויות מיחדות להתמודדות עם נגיף הקורונה החדש (הוראת שעה) (הגבלות על הפעלת שדות תעופה וטיסות) (תיקון מס' 8), התשפ"ב-2022.

מיכאל ביטון: זה חלק מסמכויות ועדת הכלכלה בתוך הקורונה, לאשר את התקנות שקשורות לכניסה והיציאה מישראל, אולי כי אנחנו חלק ממשרד התחבורה כמשרד שמפוקח על ידנו.

מיכאל ביטון: התקנות הללו בעיקרן הן מקלות ביחס לעבר, נכון?

טל פוקס: נכון.

מיכאל ביטון: לכן אני לא רוצה יותר מדי מילים.

מיכאל ביטון: תגידו מה ההקלות ותעברו להקראה.

טל פוקס: אוקיי.

טל פוקס: התיקון מבטל את החובה להציג תוצאה שלילית לפני העלייה למטוס, המוטלת על נוסע אם הוא אזרח או תושב קבע או בעל רישיון לישיבת ארעי כללי בישראל, זה א(5), אם הוא לא חזר ממדינה שהוגבלה היציאה אליה בתקנות, כלומר אם יקבעו מדינות אדומות, אז כן יצטרכו בדיקה לפני הכניסה, אבל כל עוד המדינה לא אדומה, ואין כרגע מדינות אדומות, לא צריך בדיקה אם אתה ישראלי.

מיכאל ביטון: תגידי מצב קיים, שינוי, מצב קיים, שינוי, בעברית הכי פשוטה, לא משפטית.

טל פוקס: בסדר גמור.

טל פוקס: זרים עדיין יידרשו לבצע בדיקה לפני הכניסה לישראל.

טל פוקס: הם לא יוכלו לבצע בדיקת אנטיגן אלא רק בדיקת PCR.

טל פוקס: זה המקום היחיד שיש בו החמרה מסוימת.

מיכאל ביטון: עבור זרים.

טל פוקס: עבור זרים בלבד, נכון.

טל פוקס: לגבי אנשי צוות אוויר, תבוטל הבדיקה לפני טיסה כמו לישראלים.

מיכאל ביטון: הזר שעשה PCR הוא בבידוד עד לתשובה?

מיכאל ביטון: נכנס לארץ?

טל פוקס: כל מה שאנחנו מדברים כאן זה על הבדיקה לפני הטיסה חזרה לישראל.

מיכאל ביטון: לא, זר שמגיע לארץ.

מיכאל ביטון: אני לא סתם שואל את זה.

מיכאל ביטון: זה משפיע על ענף התיירות.

טל פוקס: אני יודעת, זה ברור לי.

טל פוקס: אני מנסה לענות.

טל פוקס: התשובה היא שהבדיקה בכניסה לישראל היא לא מוסדרת בתקנות האלה, היא בתקנות שנידונות בוועדת חוקה.

טל פוקס: אכן עדיין יידרשו לבצע את הבדיקה הזאת, והבידוד עד 24 שעות או תוצאה שלילית הוא מוסדר בוועדת בריאות בצו בידוד בית והוא לכולם.

מיכאל ביטון: אבל הוא 24 שעות, וגם אם לא הגיעה התשובה הוא יכול לצאת מבידוד?

טל פוקס: כן.

מיכאל ביטון: אז יש לו יום בידוד.

טל פוקס: נכון, כמו ישראלי.

טל פוקס: במובן הזה זה כמו ישראלי.

מיכאל ביטון: אוקיי, הבנתי.

מיכאל ביטון: תמשיכי.

טל פוקס: עכשיו יש פה עוד כמה שינויים שהם יותר מינוריים, למחוק את החובה לצמצם את קבוצת היעד של נוסעים ומגע עם כבודה של דיילים, למחוק את החובה לצמצם שירות מזון בטיסה, למחוק את החובה לצמצם את ההתקהלות על הטיסה, לתקן את נוסח הצהרת הבריאות כך שלא יידרש להצהיר על 14 ימים ללא תסמינים לפני עלייה לטיסה, אלא רק שבעה ימים ללא תסמינים לפני עלייה לטיסה, וגם מגורים עם מבודד שאינו מאומת לא ימנעו עלייה לטיסה, כמו שהיום בן אדם שנמצא במגע עם מבודד, לא עם חולה, לא צריך בעצמו בידוד, ושינוי חוש הטעם והריח הוא לא יהווה תסמין שמונע עלייה לטיסה.

טל פוקס: לצמצם חובות דיווח שהן פחות רלוונטיות על מפעיל אווירי ומפעיל שדה, ולהאריך את תוקף התקנות עד ליום 28.3.2022.

מיכאל ביטון: תודה.

מיכאל ביטון: נא להקריא את הנוסח כפי שהבאתם אותו.

מיכאל ביטון: אביגל, הערת היועצת המשפטית שלנו לפני ההקראה, בבקשה.

אביגל כספי: כן, אז דבר ראשון בעקבות השינויים שטל דיברה עליהם נדרשו גם שינויים בתוספות שלא נעשו.

אביגל כספי: הערנו על זה.

מיכאל ביטון: תקריאו את זה עם השינויים.

אביגל כספי: זה מה שרציתי לבקש, שהיא תקרא עם השינויים.

אביגל כספי: עוד הערה אחת, שתיקנו בעצם את סעיף 30 שאומר מה הם התנאים לעלייה למטוס.

אביגל כספי: אחד הדברים שם, שבן אדם לא יכול לעלות אם הוא חולה, הגדרת חולה שהובאה מצו בידוד בית.

אביגל כספי: זה מוגדר, הוא חולה שקיבל ממצא חיובי, לאו דווקא ב-PCR.

אביגל כספי: הייתי מבקשת שלדיון הבא או לפעם הבאה שמביאים תיקון של התקנות, זה יהיה, הוא אינו חולה או שהוא מחלים, כי בעצם היום מי שהוא חולה זה כל מי שאי פעם קיבל - - -

טל פוקס: אביגל, נבדוק את זה כי זה קצת בעייתי.

מיכאל ביטון: אתם תבדקו לדיון הבא, אז יש לכם דיונים עד הדיון הבא לטפל בהערה הזאת.

מיכאל ביטון: נא להקריא את הנוסח.

טל פוקס: בסדר גמור.

טל פוקס: תקנות סמכויות מיוחדות להתמודדות עם נגיף הקורונה החדש (הוראת שעה) (הגבלות על הפעלת שדות תעופה וטיסות)(תיקון מס' 8), התשפ"ב-2022 בתוקף סמכותה לפי סעיפים 4, 12 ו-23 עד 25 לחוק סמכויות מיוחדות להתמודדות עם נגיף הקורונה החדש (הוראת שעה), התש"ף-2020 (להלן- החוק), ובאישור ועדת הכלכלה של הכנסת, מתקינה הממשלה תקנות אלה: תיקון תקנה 1 1.

טל פוקס: תקנות סמכויות מיוחדות להתמודדות עם נגיף הקורונה החדש (הוראת שעה) (הגבלות על הפעלת שדות תעופה וטיסות) התש"ף-2020 (להלן – התקנות העיקריות), בתקנה 1 –

אנטיגן", יבוא: "בדיקת קורונה מיידית" – בדיקת קורונה שתוצאותיה מתקבלות מייד, במקום ביצוע הבדיקה, המתבצעת לפי תקנות בריאות העם (דיגום וביצוע בדיקות קורונה), התשפ"א-2021".

טל פוקס: רק החלפה להגדרה מדויקת יותר.

טל פוקס: זה עניין של נוסח.

האירופיות" יבוא: "חולה", "מגע הדוק" ו"מחלים" – כהגדרתם בצו בידוד בית;

האירופיות" יבוא: תיקון תקנה 13 2.

האירופיות" יבוא: בתקנה 13 לתקנות העיקריות, במקום פסקה (4), יבוא: "(4) כללי ההתנהגות בכלי הטיס ובכלל זה חובת עטיית מסכה ואופן הטיפול במסכה משומשת".

טל פוקס: בעצם החלפנו את הפסקה ומחקנו דברים שהיו מיותרים.

טל פוקס: ביטול תקנה 14 3.

טל פוקס: תקנה 14 לתקנות העיקריות – בטלה.

טל פוקס: תיקון תקנה 17 4.

טל פוקס: בתקנה 17 לתקנות העיקריות, בתקנת משנה (א) –

טל פוקס: ברישה, המילים "ב-14 הימים שקדמו לטיסה", יימחקו;

טל פוקס: בפסקת משנה (ב), יבוא "ב-14 הימים שקדמו לטיסה";

טל פוקס: בפסקת משנה (2א), אחרי "הנכנס לישראל" יבוא "ממדינה שהוגבלה היציאה אליה בתקנות לפי סעיף 7א(א) לחוק", והמילים "או תוצאה שלילית בבדיקת אנטיגן שבוצעה במהלך 24 השעות שקדמו למועד ההמראה המתוכנן של כלי הטיס" – יימחקו.

טל פוקס: ביטול תקנה 18 5.

טל פוקס: תקנה 18 לתקנות העיקריות – בטלה.

טל פוקס: תיקון תקנה 24 6.

טל פוקס: בתקנה 24 לתקנות העיקריות, במקום תקנת משנה (א) יבוא: "(א) מפעיל אווירי יבטיח כי לפני ההמראה הנוסעים יתודרכו על החובה לעטות מסכה במהלך הטיסה, מקרים שבהם ניתן או נדרש להסיר את המסכה ואופן השלכתה לפסולת".

טל פוקס: תיקון תקנה 25 7.

טל פוקס: במקום תקנה 25 לתקנות העיקריות, יבוא: "שירות בטיסה" – מפעיל אווירי יסדיר ויישם נהלים לביצוע תפקידי הדיילים בכלי הטיס, שיבטיחו, ככל האפשר, מזעור הסיכון להדבקה, בכפוף לשמירה על בטיחות הטיסה, ולנוהלי ספר העזר למבצעים".

טל פוקס: תיקון תקנה 26 8.

טל פוקס: בתקנה 26 לתקנות העיקריות, פסקה (1) – תימחק.

טל פוקס: תיקון תקנה 30 9.

טל פוקס: בתקנה 30 לתקנות העיקריות –

טל פוקס: בפסקה (2) –

טל פוקס: בפסקת משנה (א), בתחילתה יבוא "בשבעת הימים שקדמו לטיסה";

טל פוקס: פסקת משנה (ג) – תימחק;

טל פוקס: בפסקת משנה (א), הסיפה – תימחק;

משנה יבוא: "(א1) על אף האמור בפסקת משנה (א), אזרח ישראל, בעל רישיון לישיבת קבע בישראל או בעל רישיון לישיבת ארעי כללי בישראל לפי חוק הכניסה לישראל, הנכנס לישראל ממדינה שהיציאה אליה לא הוגבלה בתקנות לפי סעיף 7א(א) לחוק, לא יידרש לקבל ממצא שלילי כאמור".

משנה יבוא: (2) בתקנת משנה (ב1), בפסקה (2) אחרי "(א)(3)(א) יבוא "או מסמך המעיד התקיימות האמור בתקנת משנה (א)(3)(א1).

משנה יבוא: תיקון תקנה 31 10.

משנה יבוא: בתקנה 31 לתקנות העיקריות, תקנות משנה (א) ו-(ב) – יימחקו.

משנה יבוא: תיקון תקנה 33 11.

משנה יבוא: בתקנה 33 לתקנות העיקריות, בטבלה, פסקאות מספר סידורי (4) ו-(7) – יימחקו.

משנה יבוא: תיקון תקנה 35 12.

משנה יבוא: בתקנה 35 לתקנות העיקריות –

במקום פסקה  יבוא: "(13) העולה לטיסה בין-לאומית כנוסע נכנס או נוסע במעבר מבלי שהציג למפעיל האווירי אישור של ממצא שלילי כאמור בתקנה 30(א)(3)(א) ובניגוד לאמור בתקנה 30(א)(3), ומבלי שהציג אישור על מסירת הצהרה כאמור בתקנה 30(ב1)";

במקום פסקה  יבוא: "(13א) נוסע נכנס ששהה במדינה אחרת מעל 72 שעות, השוהה בטיסה בלא שיש לו אישור על ממצא שלילי כאמור בתקנה 30(א)(3)(א) מבלי שהתקיים בו האמור בתקנה 30(א)(3)(א1) או האמור בתקנה 30(א)(3)(ב)";

במקום פסקה  יבוא: תיקון תקנה 41 13.

במקום פסקה  יבוא: בתקנה 41 לתקנות העיקריות, במקום "ד' באדר ב' התשפ"ב (7 במרס 2022)" יבוא כ"ה באדר ב' התשפ"ב (28 במרס 2022)".

במקום פסקה  יבוא: תיקון התוספת הראשונה בתוספת הראשונה לתקנות העיקריות, בחלק (א) בפסקה (1) המילה "שמונה עשרה" – תימחק.

במקום פסקה  יבוא: תיקון התוספת השנייה בתוספת השנייה לתקנות העיקריות, בחלק (ג) במקום "פסקה (3) יבוא: "(3) לגבי הימים שקדמו למתן ההצהרה –

במקום פסקה  יבוא: ב- 14 הימים שקדמו למתן ההצהרה הוא לא היה במגע הדוק עם חולה, למעט אם הוא מחלים, או שמתקיים בו האמור בסעיף 2(ג)(3) לצו בידוד בית.

טל פוקס: תחילה תחילתן של תקנות אלה (אם הליכי ההתקנה יסתיימו לפני יום כ"ח באדר א' התשפ"ב (1 במרס 2022), זה יהיה מועד התחילה, ואם בתוך יום זה לא יהיה סעיף תחילה לתקנות, הן ייכנסו לתוקף עם פרסומן).

טל פוקס: כלומר, אם תאשרו את זה פה, סעיף התחילה יהיה הלילה בחצות.

מיכאל ביטון: תודה רבה.

מיכאל ביטון: אנחנו מצביעים.

מיכאל ביטון: מי בעד התקנה כפי שהוקראה והתיקונים?

אביגל כספי: עם התיקון שזה בעצם ייכנס מה-1 במרס.

טל פוקס: כן, לא צריך תיקון.

טל פוקס: אם תאשרו את זה, ככה זה יתפרסם.

מיכאל ביטון: מי בעד התקנה כפי שהוקראה?

מיכאל ביטון: אושר

מיכאל ביטון: אני בעד, אין מתנגדים, אין נמנעים.

מיכאל ביטון: תקנת הקורונה להגבלות בכניסה ויציאה מישראל מאושרות.

מיכאל ביטון: המגמה כרגע היא הקלות.

מיכאל ביטון: אנחנו בירידת גל האומיקרון.

מיכאל ביטון: אנחנו מקווים שאין שום וריאנטים בדרך לעולם ולישראל.

מיכאל ביטון: הדבר הזה אמור לסייע לתיירות שהיא אחד הענפים הנפגעים ביותר, גם הנכנסת וגם היוצאת, והגבלות יחסית סבירות בעת הזאת.

מיכאל ביטון: יום בידוד לכל מבקר זה מידתי וסביר.

מיכאל ביטון: עדיין נצטרך לתקן את הנזקים הכלכליים של העבר בחברות האלה, ואני מצפה מהממשלה לסייע לחברות שנפגעו גם בתיירות נכנסת, גם בתיירות יוצאת.

מיכאל ביטון: אנחנו נעמוד עם יד על הדופק, מה ההשלכות של ההקלות הללו בשבועות הקרובים, מתחדשות מעת לעת, ואנחנו נהיה פה כדי לבדוק את הדברים.

מיכאל ביטון: אני נועל את הדיון, תודה רבה.